proxectonos/corpus_dominio_legal_administrativo_tmp huggingface dataset:
RESOLUCIÓN do 1 de abril de 2016, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 18 de decembro de 2015 pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención integral dirixidos a persoas en situación de explotación sexual, preferentemente inmigrantes, e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciada polo Fondo Social Europeo, e se procede á súa convocatoria para o ano 2016 (Diario Oficial de Galicia número 248, do 30 de decembro).
Vicepresidencia e Consellería de Presidencia, Administracións Públicas e Xustiza — III. Outras disposicións — 19/04/2016

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas ao abeiro da Resolución do 18 de decembro de 2015, da Secretaría Xeral da Igualdade, pola que se establecen as bases reguladoras de subvencións a entidades de iniciativa social sen ánimo de lucro para o desenvolvemento de proxectos de atención integral dirixidos a persoas en situación de explotación sexual, preferentemente inmigrantes, e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciada polo Fondo Social Europeo, e se procede á súa convocatoria para o ano 2016 (DOG núm. 248, do 30 de decembro), que se indican no anexo, cun importe total de 371.357,57 euros, con cargo á aplicación 05.11.313D.481.1 dos orzamentos xerais da Comunidade Autónoma de Galicia para o exercicio 2016.
Esta convocatoria está financiada ao 80 % con fondos FSE do Programa operativo de Galicia 2014-2020, obxectivo temático 9 «promover a inclusión social e loitar contra a pobreza e calquera forma de discriminación», prioridade de investimento 9.3 «loita contra toda forma de discriminación e fomento da igualdade de oportunidades», obxectivo específico 9.3.1 «Aumentar a integración socio laboral das persoas pertencentes a colectivos mais vulnerables, a través de actuacións que fomenten a igualdade de xénero e a conciliación da vida persoal e laboral e eviten, pola súa vez, a discriminación múltiple».
Santiago de Compostela, 1 de abril de 2016
CORRECCIÓN de erros. Orde do 1 de abril de 2016 pola que se regula a oferta de prazas xuvenís dentro do programa Campaña de verán 2016 e se procede á súa convocatoria.
Consellería de Política Social — III. Outras disposicións — 11/04/2016

Advertido un erro na devandita orde, publicada no
Diario Oficial de Galicia
núm. 67, do venres 8 de abril de 2016, cómpre realizar a oportuna rectificación:
O anexo I, que comeza na páxina 12717, débese substituír polo seguinte anexo:
A Coruña
Lugo
Ourense
Pontevedra
RESOLUCIÓN do 1 de abril de 2016 pola que se procede á publicación dos requirimentos de emenda das axudas para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 11/04/2016

Mediante Resolución do 28 de decembro de 2015 (DOG núm. 248, do 30 de decembro), publicáronse as bases reguladoras das axudas do Igape para a execución de accións de promoción exterior conxunta das empresas galegas (Galicia Exporta Organismos Intermedios), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020 e procédese á súa convocatoria, en réxime de concorrencia competitiva, para o ano 2016, por trámite anticipado de gasto.
O órgano instrutor do procedemento administrativo previsto no artigo 10 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitudes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos no dito anexo para que, no prazo de dez días hábiles contados desde o seguinte ao da publicación da presente resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es, á cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, terase por desistido na súa petición o solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 1 de abril de 2016
CORRECCIÓN de erros. Orde do 8 de marzo de 2016 pola que se establecen as bases reguladoras que rexerán a concesión de axudas individuais destinadas á adquisición de servizos de promoción da autonomía persoal, así como á adquisición de servizos complementarios de asistencia persoal, a persoas con discapacidade.
Consellería de Política Social — III. Outras disposicións — 11/04/2016

Advertidos erros na citada orde, publicada no
Diario Oficial de Galicia
número 53, do xoves 17 de marzo de 2016, en concreto no anexo III, procédese á súa nova publicación.
RESOLUCIÓN do 30 de marzo de 2016, da Secretaría Xeral de Emprego, pola que se lles dá publicidade ás subvencións concedidas ao abeiro da Orde do 18 de agosto de 2015 pola que se establecen as bases reguladoras dos programas de incentivos ao autoemprego colectivo das persoas mozas inscritas no Sistema nacional de garantía xuvenil, con cargo ao Programa operativo de emprego xuvenil, e se procede á súa convocatoria para o ano 2015 (Diario Oficial de Galicia número 163, do 27 de agosto).
Consellería de Economía, Emprego e Industria — III. Outras disposicións — 11/04/2016

En cumprimento do disposto no artigo 8.4 da Orde do 18 de agosto de 2015 pola que se establecen as bases reguladoras dos programas de incentivos ao autoemprego colectivo das persoas mozas inscritas no Sistema nacional de garantía xuvenil, con cargo ao Programa operativo de emprego xuvenil, e se procede á súa convocatoria para o ano 2015 (DOG núm. 163, do 27 de agosto) resolvo que se proceda á publicación da subvención concedida que se indica no anexo, cun importe total de 15.000 euros, con cargo á aplicación 11.02.324A.471.1 dos orzamentos xerais da Comunidade Autónoma de Galicia para o exercicio 2015.
Santiago de Compostela, 30 de marzo de 2016
RESOLUCIÓN do 12 de abril de 2016, da Secretaría Xeral Técnica da Consellería de Infraestruturas e Vivenda, pola que se dá publicidade a unha encomenda de xestión de carácter técnico ao Instituto Galego da Vivenda e Solo, para a elaboración do prego de prescricións técnicas e a determinación dos criterios que se utilizarán para a valoración dos proxectos que se presenten no expediente de contratación do concurso de ideas con intervención de xurado para a transformación da actual estación de autobuses de Santiago de Compostela en edificio administrativo.
Consellería de Infraestruturas e Vivenda — III. Outras disposicións — 22/04/2016

De conformidade cos artigos 8.4 e 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión ao Instituto Galego da Vivenda e Solo para a elaboración do prego de prescricións técnicas e a determinación dos criterios que se utilizarán para a valoración dos proxectos que se presenten no expediente de contratación do concurso de ideas con intervención de xurado para a transformación da actual estación de autobuses de Santiago de Compostela en edificio administrativo, que ten as seguintes características:
– Actividade a que se refire: o Instituto Galego da Vivenda e Solo realizará o traballo consistente na elaboración do prego de prescricións técnicas e a determinación dos criterios que se utilizarán para a valoración dos proxectos que se presenten no expediente de contratación do concurso de ideas con intervención de xurado para a transformación da actual estación de autobuses de Santiago de Compostela en edificio administrativo.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Instituto Galego da Vivenda e Solo) dotados de personalidade xurídica propia e ser o Instituto Galego da Vivenda e Solo medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura, que tivo lugar o 30 de marzo de 2016, ata o 30 de decembro de 2016.
– Supostos nos que proceda a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 12 de abril de 2016
RESOLUCIÓN do 12 de abril de 2016, da Secretaría Xeral de Medios, pola que se amplía o crédito inicial das axudas económicas destinadas a empresas xornalísticas e de radiodifusión.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/04/2016

A Resolución do 5 de xaneiro de 2016 que regula as axudas a empresas xornalísticas e de radiodifusión, publicada no DOG nº 34, do 19 de febreiro de 2016, establece as bases reguladoras e a convocatoria para a concesión destas subvencións.
O artigo 2 desta resolución establece a contía inicial dos créditos destinados a financiar estas axudas, sen prexuízo de posteriores modificacións orzamentarias. Así, ao existir crédito dispoñible na aplicación orzamentaria 04.20.151A.470.1, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto, e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3, e disposición transitoria segunda do Decreto 12/2012, do 4 de xaneiro, polo que se establecen os órganos superiores e de dirección dependentes da Presidencia da Xunta de Galicia,
Artigo único
Primeiro. Ampliar o importe da contía máxima dos créditos destinados a dar cobertura orzamentaria á Resolución do 5 de xaneiro de 2016 pola que se establecen axudas económicas, en réxime de concorrencia non competitiva, destinadas a empresas xornalísticas e de radiodifusión en 540.000,00 euros, con cargo á aplicación orzamentaria 04.20.151A.470.1, de forma que o importe total será de 1.675.000,00 euros.
Segundo. Esta modificación non afecta o prazo establecido na referida resolución para a presentación de solicitudes.
Santiago de Compostela, 12 de abril de 2016
RESOLUCIÓN do 12 de abril de 2016, da Secretaría Xeral de Medios, pola que se amplía o crédito inicial das axudas económicas dirixidas a empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/04/2016

A Resolución do 5 de xaneiro de 2016 que regula as axudas a empresas que realicen publicacións periódicas escritas integramente en galego, publicada no DOG nº 12, do 20 de xaneiro de 2016, establece as bases reguladoras e a convocatoria para a concesión destas subvencións.
O artigo 2 desta resolución establece a contía inicial dos créditos destinados a financiar estas axudas, sen prexuízo de posteriores modificacións orzamentarias. Así, ao existir crédito dispoñible na aplicación orzamentaria 04.20.151A.470.0, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto, e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3, e disposición transitoria segunda do Decreto 12/2012, do 4 de xaneiro, polo que se establecen os órganos superiores e de dirección dependentes da Presidencia da Xunta de Galicia,
Artigo único
Primeiro. Ampliar o importe da contía máxima dos créditos destinados a dar cobertura orzamentaria á Resolución do 5 de xaneiro de 2016 pola que se establecen axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego en cento sesenta mil euros (160.000,00 €), con cargo á aplicación orzamentaria 04.20.151A.470.0, de forma que o importe total será de douscentos un mil trescentos corenta e un euros (201.341,00 €).
Segundo. Esta modificación non afecta o prazo establecido na referida resolución para a presentación de solicitudes.
Santiago de Compostela, 12 de abril de 2016
RESOLUCIÓN do 6 de abril de 2016 pola que se publica o estado de execución do orzamento da Comunidade Autónoma e das súas modificacións, e a situación da tesouraría e movementos por operacións orzamentarias e extraorzamentarias correspondentes ao cuarto trimestre de 2015.
Consellería de Facenda — III. Outras disposicións — 22/04/2016

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dase publicidade ao estado de execución do orzamento da Comunidade Autónoma e das súas modificacións, e a situación de tesouraría e movementos por operacións orzamentarias e extraorzamentarias correspondentes ao cuarto trimestre de 2015, que figuran como anexo a esta resolución.
Santiago de Compostela, 6 de abril de 2016
CORRECCIÓN de erros. Orde do 29 de xaneiro de 2016 pola que se fan públicos os anexos da Orde do 23 de decembro de 2015 pola que se establecen as bases reguladoras e se convocan para o ano 2016 as axudas aos investimentos en tecnoloxías forestais, procesado, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería do Medio Rural — III. Outras disposicións — 20/04/2016

Advertidos erros na Orde do 29 de xaneiro de 2016 pola que se fan públicos os anexos da Orde do 23 de decembro de 2015 pola que se establecen as bases reguladoras e se convocan para o ano 2016 as axudas aos investimentos en tecnoloxías forestais, procesado, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, publicada no Diario Oficial de Galicia nº 24, do 5 de febreiro de 2016, cómpre facer as seguintes correccións:
1. No anexo VI, número 1.1, onde di: «Activos fixos produtivos (artigo 2.2.a)», debe dicir: «Activos fixos produtivos (artigo 3)».
2. No anexo VI, número 1.2, onde di: «Plans e ferramentas de xestión empresarial (artigo 2.2.b)», debe dicir: «Plans e ferramentas de xestión empresarial (artigo 4)».
3. No anexo VI, número 2, onde di: «Presentarase contrato, factura pro forma ou similar (de 3 provedores distintos para cada investimento superior a 18.000 euros ou a 50.000 euros no caso de obra civil), con indicación do prazo de entrega», debe dicir: «Presentarase contrato, factura pro forma ou similar de 3 provedores distintos para cada investimento, con indicación do prazo de entrega».
CORRECCIÓN de erros. Orde do 1 de abril de 2016 pola que se regula o uso de instalacións xuvenís en réxime de oferta concertada durante a campaña de verán 2016.
Consellería de Política Social — III. Outras disposicións — 20/04/2016

Advertido un erro na devandita orde, publicada no Diario Oficial de Galicia núm. 67, do 8 de abril de 2016, cómpre realizar a oportuna rectificación:
O anexo I, da páxina 12742, débese substituír polo anexo que se xunta.
DECRETO 43/2016, do 7 de abril, polo que se aproba a bandeira do Concello de Meaño.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/04/2016

O Concello de Meaño (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día sete de abril de dous mil dezaseis,
Artigo único. Aprobar a bandeira do Concello de Meaño, que figura como anexo, organizada do seguinte xeito:
«O pano verde e ao centro unha franxa branca, vertical e de dous terzos do longo, co piñeiro ao natural, flanqueado dos dous acios de uvas verdes».
Santiago de Compostela, sete de abril de dous mil dezaseis
DECRETO 42/2016, do 7 de abril, polo que se aproba o escudo do Concello de Meaño.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/04/2016

O Concello de Meaño (Pontevedra) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día sete de abril de dous mil dezaseis,
Artigo único. Aprobar o escudo do Concello de Meaño, que figura como anexo, organizada do seguinte xeito:
«De prata (branco), un piñeiro ao natural, flanqueado de dous acios de uvas de sinople (verde) e, na punta, dúas ondas de azur (azul). Ao timbre, a coroa real».
Santiago de Compostela, sete de abril de dous mil dezaseis
EXTRACTO da Resolución do 29 de marzo de 2016 pola que se aproban as bases que rexerán a convocatoria pública de dúas bolsas de estadía na Casa de Velázquez en Madrid e se anuncia a súa convocatoria.
Consello da Cultura Galega — III. Outras disposicións — 20/04/2016

BDNS (Identif.): 303834
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Españois ou nacionais dun Estado membro da Unión Europea, que están en posesión ou en condicións de obter un título de licenciado ou de grao e que rematasen os seus estudos no curso 2010/11 ou posterior.
Segundo. Obxecto
Bolsas de estadía do Consello da Cultura Galega na Casa de Velázquez en Madrid coa finalidade de contribuír ao estudo e investigación da proxección e relación da cultura galega, especialmente no mundo francófono.
Terceiro. Bases reguladoras
Resolución do 29 de marzo de 2016 pola que se aproban as bases que rexerán a convocatoria pública de dúas bolsas de estadía do Consello da Cultura Galega na Casa de Velázquez en Madrid e se anuncia a súa convocatoria.
Cuarto. Contía
Estas bolsas financiaranse con cargo ás aplicacións orzamentarias 03.01.111D.480.0 e 03.01.111D.480.4 dos orzamentos xerais da Comunidade Autónoma de Galicia para o ano 2016, por un importe total de seis mil euros (6.000,00 euros), que se destinarán ao pagamento das mensualidades dos bolseiros e das cotas da Seguridade Social, respectivamente. A contía mensual que percibirá cada bolseiro será de mil euros mensuais (1.000,00 euros).
Quinto. Prazo de presentación de solicitudes
O prazo de presentación de solicitudes será dun mes, que empezará a contar a partir do día seguinte ao da publicación desta resolución no Diario Oficial de Galicia.
Santiago de Compostela, 29 de marzo de 2016
DECRETO 44/2016, do 20 de abril, polo que se encarga o despacho de asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 21/04/2016

Con motivo da ausencia do presidente da Xunta de Galicia, por mor dunha viaxe á República Arxentina e á República Oriental do Uruguai, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 230/2012, do 2 de decembro,
Artigo único. Durante a ausencia do presidente da Xunta de Galicia, con motivo da súa viaxe á República Arxentina e á República Oriental do Uruguai, encárgaselle o despacho de asuntos da Presidencia, desde o día 21 de abril ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, vinte de abril de dous mil dezaseis
RESOLUCIÓN do 31 de marzo de 2016 pola que se convoca unha xornada sobre a Lei 10/2014, de accesibilidade de Galicia, e a Convención internacional sobre os dereitos das persoas con discapacidade 2006: aplicación e control polas administracións públicas.
Escola Galega de Administración Pública — III. Outras disposicións — 13/04/2016

Dentro do plan de actividades da Escola Galega de Administración Pública para o ano 2016 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase unha xornada sobre «a Lei 10/2014, de accesibilidade de Galicia e a Convención internacional sobre os dereitos das persoas con discapacidade 2006: aplicación e control polas administracións públicas», conforme as seguintes bases:
1. Obxectivos.
Como consecuencia da entrada en vigor da Lei 10/2014, do 3 de decembro, de accesibilidade, proponse a realización desta acción formativa cuxo obxecto principal é afondar no estudo do texto legal para un mellor tratamento da accesibilidade, en especial nas relacións cidadán-Administración.
2. Contidos.
Serán tratados, entre outros, os seguintes temas:
– O dereito á información e accesibilidade cognitiva.
– A discapacidade visual e o acceso aos servizos públicos.
– A Constitución e o dereito de accesibilidade.
– A accesibilidade máis alá da norma.
– A accesibilidade universal na Convención da ONU 2006 e a Lei de Galicia 10/2014, de accesibilidade. Os dereitos das persoas con discapacidade nos procesos electorais.
3. Destinatarios.
Empregados das administracións públicas de Galicia, tanto autonómica como local, das universidades do Sistema universitario de Galicia, persoal das entidades do sector público, xuristas, profesionais e persoas interesadas en xeral.
4. Desenvolvemento.
Lugar: Edificio Administrativo da Delegación Territorial da Xunta de Galicia en Pontevedra, avenida Fernández Ladreda, 43.
Data: 6 de maio.
Horario: mañá e tarde.
Duración: 6 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/.
O prazo para inscribirse estará aberto desde o día seguinte ao da publicación desta resolución no
Diario Oficial de Galicia
ata as 11.00 horas do día 5 de maio de 2016.
Poderá obterse calquera outra información, das 8.30 ás 14.30 horas, nos teléfonos: 981 54 62 41/981 54 62 39.
7. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustifica a súa realización.
8. Certificado de asistencia oficial.
Ao final da xornada entregaráselles un certificado de asistencia a aquelas persoas inscritas que participasen asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización da xornada e o selo oficial da institución.
Santiago de Compostela, 31 de marzo de 2016
EXTRACTO da Orde do 28 de marzo de 2016 pola que se establecen as bases reguladoras e se convocan bolsas de formación en biblioteconomía mediante a formación apoiada por titores en diversos centros bibliotecarios.
Consellería de Cultura, Educación e Ordenación Universitaria — III. Outras disposicións — 13/04/2016

BDNS (identif.): 303367.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Obxecto
Establecer as bases reguladoras e proceder á convocatoria, en réxime de concorrencia competitiva, de bolsas de formación en biblioteconomía, con acompañamento de titor, para o tratamento técnico dos fondos así como calquera outra actividade que permita a súa formación e coñecemento dos diversos servizos bibliotecarios.
Segundo. Beneficiarios
Poderán ser beneficiarias as persoas solicitantes que cumpran os seguintes requisitos:
– Titulación universitaria de licenciatura ou diplomatura en Biblioteconomía ou Documentación, grao en Información e Documentación, licenciatura ou grao en Historia ou Xeografía e Historia, Filoloxía ou Lingua e Literatura, Ciencias da Cultura e Difusión Cultural e Humanidades.
– Non percibir outra bolsa ou contrato remunerado durante o período de duración das reguladas por medio da orde.
– Non se ter beneficiado anteriormente destas mesmas bolsas durante un período superior aos seis (6) meses nin renunciar a elas sen unha causa de forza maior, ao xuízo da Secretaría Xeral de Cultura, logo de iniciado o período de vixencia.
– Non poderán ser beneficiarias desta axuda aquelas persoas que se atopen nalgún dos supostos previstos no artigo 10.2 e 3 da Lei 9/2007, do 13 de xuño, de subvencións de Galicia, e deberán achegar, para estes efectos, unha declaración responsable de que non concorre ningunha das circunstancias previstas no referido artigo.
A concesión da bolsa será incompatible con outras subvencións ou axudas para a mesma finalidade, procedentes de calquera outra Administración ou de entes públicos ou privados, nacionais, da Unión Europea ou de organismos internacionais, de acordo co disposto no artigo 14.1.p) da Lei 9/2007, do 13 de xuño, de subvencións de Galicia.
Terceiro. Bases reguladoras
Orde do 28 de marzo de 2016 pola que se establecen as bases reguladoras e se convocan bolsas de formación en biblioteconomía mediante a formación apoiada por titores en diversos centros bibliotecarios.
Cuarto. Importe
Para a concesión das bolsas destinarase un crédito total de 224.233,8 euros, coa seguinte distribución orzamentaria:
– 10.20.432.A.480.0: 215.600 euros.
– 10.20.432.A.484.0: 8.633,8 euros.
Número de bolsas: 35.
Importe bruto mensual de cada bolsa: 880 euros.
A Consellería de Cultura, Educación e Ordenación Universitaria destinará 35,24 euros por bolseiro/a e mes en concepto de cotizacións á Seguridade Social.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 28 de marzo de 2016
EXTRACTO da Orde do 13 de abril de 2016 pola que se establecen as bases reguladoras das axudas para o fomento da utilización de maquinaria en réxime asociativo en Galicia cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020 e se convocan para o ano 2016.
Consellería do Medio Rural — III. Outras disposicións — 21/04/2016

BDNS (Identif.): 304018
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas axudas as cooperativas agrarias, as cooperativas de utilización de maquinaria agrícola (CUMA), as cooperativas de explotación comunitaria da terra ou sociedades agrarias de transformación.
Segundo. Obxecto
Esta orde ten por obxecto establecer as bases reguladoras das axudas en réxime de concorrencia competitiva para o fomento da utilización de maquinaria en réxime asociativo en Galicia cofinanciadas polo Fondo Europeo Agrícola de Desenvolvemento Rural (Feader) no marco do PDR de Galicia 2014-2020 dentro da media 4, Investimentos en activos físicos, submedida 4.1, Apoio aos investimentos nas explotacións agrícolas (procedemento MR351A), así como convocalas para o ano 2016.
Así pois, serán subvencionables os seguintes investimentos:
a) Maquinaria agrícola.
b) Estudos técnico-económicos de viabilidade.
Non se subvencionarán:
a) A simple reposición ou adquisición de maquinaria de segunda man ou usada.
b) O IVE e outros impostos que sexan recuperables.
c) Os investimentos en maquinaria ou equipamentos relacionados coa transformación e comercialización de produtos agrarios ou forestais, nin máquinas de pequena significación para os efectos do conxunto dos socios da agrupación.
d) A maquinaria e os equipamentos de carácter forestal.
Terceiro. Bases reguladoras
Orde do 16 de abril de 2016 pola que se establecen as bases reguladoras das axudas para o fomento da utilización de maquinaria en réxime asociativo en Galicia cofinanciadas polo Fondo Europeo Agrícola de Desenvolvemento Rural (Feader) no marco do PDR de Galicia 2014-2020 e se convocan para o ano 2016.
Cuarto. Importe
Para a concesión das subvencións convocadas destinarase un crédito de 3.500.000 euros.
O importe da axuda que se concederá a cada beneficiario será do 40 % dos custos elixibles e poderá alcanzar o 50 % no caso de que a entidade estea localizada nunha zona con limitacións naturais.
Quinto. Prazo de presentación de solicitudes
O prazo para a presentación de solicitudes é dun mes desde o día seguinte ao da súa publicación no Diario Oficial de Galicia.
Santiago de Compostela, 13 de abril de 2016
RESOLUCIÓN do 6 de abril de 2016, da Secretaría Xeral de Medios, pola que se dá publicidade da encomenda de xestión á sociedade Redes de Telecomunicación Galegas, Retegal, S.A. para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/04/2016

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da encomenda de xestión da Secretaría Xeral de Medios á sociedade Redes de Telecomunicación Galegas, Retegal, S.A. para o ano 2016, coas seguintes características:
– Actividade: Programa de investimentos 2016 para a mellora e actualización da rede pública autonómica dos servizos de comunicación audiovisual e do equipamento electrónico instalado nos centros de titularidade pública en Galicia e traslado de equipamentos.
– Natureza e alcance da xestión encomendada: esta encomenda ten natureza intrasubxectiva ao ter a sociedade Redes de Telecomunicación Galegas, Retegal, S.A. a consideración de medio propio instrumental e servizo técnico da Administración da Xunta de Galicia, de acordo co establecido no Decreto 352/2009, do 2 de xullo (DOG nº 140, do 20 de xullo).
– Prazo de vixencia: ata o 31 de decembro de 2016.
Santiago de Compostela, 6 de abril de 2016
ORDE do 5 de abril de 2016 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 14/04/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Por outra banda, a teor do previsto no Acordo do Consello da Xunta de Galicia do 6 de xuño de 2002, no cal se fixou a composición do Consello de Administración da Autoridade Portuaria de Ferrol-San Cibrao, nel intégranse un representante dos concellos de Cervo e Xove que alternarán cada dous anos.
Tendo en conta que mediante a Orde do 20 de marzo de 2014 (DOG número 60, do 27 de marzo), se dispuxo o nomeamento dun vogal en representación do Concello de Cervo, transcorrido o período de dous anos antes indicado cómpre efectuar un novo nomeamento.
Polo exposto, en exercicio da facultade atribuída
O cesamento de Alfonso Villares Bermúdez como vogal no Consello de Administración da Autoridade Portuaria de Ferrol-San Cibrao, en representación do Concello de Cervo, agradecéndolle os servizos prestados.
Santiago de Compostela, 5 de abril de 2016
RESOLUCIÓN do 12 de abril de 2016 pola que se procede á publicación dos requirimentos de emenda das axudas de apoio ás iniciativas abertas de difusión.
Instituto Galego de Promoción Económica — III. Outras disposicións — 15/04/2016

Mediante a Resolución do 24 de novembro de 2015 (DOG núm. 236, do 11 de decembro) publicáronse as bases reguladoras das axudas de apoio ás iniciativas abertas de difusión, e convocáronse, en réxime de concorrencia competitiva, para o ano 2016, por trámite anticipado de gasto.
O órgano instrutor do procedemento administrativo previsto no artigo 10 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda realizarase preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape, no enderezo www.tramita.igape.es , onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitantes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos nos ditos anexos para que, no prazo de dez días hábiles contados desde o seguinte ao da publicación da presente resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es , ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, considerarase que o solicitante desiste da súa petición e arquivarase o expediente, tras a correspondente resolución, que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 12 de abril de 2016
EXTRACTO da Orde do 4 de abril de 2016 pola que se establecen as bases do programa Deseñando o teu futuro e se procede á súa convocatoria para o ano 2016.
Consellería de Política Social — III. Outras disposicións — 18/04/2016

BDNS: (Identif.): 303538.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios/as
A) Entidades sen ánimo de lucro, con sede permanente ou domicilio social en Galicia, que presten servizos á mocidade, e as súas respectivas federacións, sempre que, no caso destas últimas, o proxecto que presenten non sexa o mesmo que o de cada unha das entidades que as conforman.
B) Concellos, agrupacións de concellos ou mancomunidades da Comunidade Autónoma validamente constituídas, así como as entidades resultantes da fusión de municipios a que se refire a Lei 5/1997, do 22 de xullo, de Administración local de Galicia.
Segundo. Obxecto
A finalidade das axudas é financiar os proxectos dirixidos a que os mozos e as mozas entre 14 e 18 anos realicen estadías-visitas non remuneradas nos distintos sectores das empresas/entidades públicas ou privadas radicadas na Comunidade Autónoma de Galicia, para os efectos de que adquiran competencias, habilidades e cualificacións que complementen o seu desenvolvemento persoal e a súa formación.
O período do proxecto será de dous meses e terá como data límite de realización o 15 de novembro de 2016.
A duración das estadías-visitas será entre 5 e 15 días hábiles. As xornadas diarias nas empresas/entidades públicas ou privadas serán de 4 horas como mínimo.
O número de mozos/as participantes non poderá ser superior a 30.
Terceiro. Bases reguladoras e convocatoria
Orde do 4 de abril de 2016 pola que se establecen as bases do programa Deseñando o teu futuro e se procede á súa convocatoria para o ano 2016.
Cuarto. Contía
A contía global da convocatoria é de 67.305 €.
A distribución inicial de créditos será a seguinte:
42.820 euros para entidades locais a cargo da aplicación 12.05.313A.460.0.
24.485 euros para entidades sen ánimo de lucro, a cargo da aplicación 12.05.313A.481.0.
Quinto. Prazo de presentación de solicitudes
Un mes, que contará a partir do día seguinte ao da publicación da orde de convocatoria no DOG. Entenderase como último día do prazo o correspondente ao mesmo ordinal do día da publicación.
Sexto. Outros datos
Todas as entidades sen ánimo de lucro, concellos, agrupacións de concellos ou mancomunidades aos cales se lles conceda a axuda recibirán un anticipo do 80 % sobre o total da cantidade concedida, se así o solicitan.
A concesión da axuda tramitarase en réxime de concorrencia competitiva e de acordo cos principios de publicidade, concorrencia, obxectividade, transparencia, igualdade, non discriminación, eficacia e eficiencia, e efectuarase por orde de puntuación ata esgotar o crédito orzamentario.
Santiago de Compostela, 4 de abril de 2016
CORRECCIÓN de erros. Resolución do 10 de marzo de 2016 pola que se aproban as bases que rexerán a convocatoria pública de catro bolsas de colaboración en proxectos de investigación que se están a desenvolver e se anuncia a súa convocatoria.
Consello da Cultura Galega — III. Outras disposicións — 14/04/2016

Advertidos erros na resolución antes citada, publicada no
Diario Oficial de Galicia
núm. 63, do 4 de abril de 2016, cómpre facer as seguintes correccións:
– Na páxina 11934, no anexo I, onde di: «– Ser licenciado/a en Comunicación, Humanidades ou Ciencias Sociais», debe dicir: «– Ser licenciado/a ou graduado/a en Comunicación, Humanidades, Ciencias Socias ou outras titulacións que se consideren equivalentes».
– Na páxina 11935, no anexo II, onde di: «– Ser licenciado/a en Documentación ou Humanidades», debe dicir: «– Ser licenciado/a ou graduado/a en Documentación, Humanidades ou outras titulacións que se consideren equivalentes».
RESOLUCIÓN do 3 de marzo de 2016, da Xefatura Territorial de Pontevedra, pola que se dá publicidade ás axudas concedidas ao abeiro da Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015 (Diario Oficial de Galicia número 157, do 19 de agosto).
Consellería de Economía, Emprego e Industria — III. Outras disposicións — 14/04/2016

A Orde do 12 de agosto de 2015 pola que se establecen las bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020 e se procede á súa convocatoria para o ano 2015 (Diario Oficial de Galicia núm. 157, de 19 de agosto), establece no seu artigo 4 que a distribución provincial de créditos para o financiamento das axudas e subvencións previstas nesta orde será directamente proporcional á porcentaxe do paro rexistrado en cada provincia en 31 de decembro de 2014, segundo os datos de paro rexistrados do Servizo Público de Emprego de Galicia.
Segundo os datos do paro rexistrado nesta provincia, correspondeulle un crédito de 6.777,900 €.
Así mesmo, e de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Xefatura Territorial da Consellería de Economía, Emprego e Industria, por delegación do conselleiro,
Ordenar a publicación no Diario Oficial de Galicia das subvencións concedidas na provincia de Pontevedra con cargo á aplicación orzamentaria 11.02.322C.472.0, ao abeiro da Orde do 12 de agosto de 2015 pola que se establecen las bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015.
Este programa de promoción do emprego autónomo está cofinanciado polo Fondo Social Europeo, nunha porcentaxe do 80 %, no eixe 1, prioridade de investimento 8.3, obxectivo específico 8.3.1 no marco de programación FSE Galicia 2014-2020.
Pontevedra, 3 de marzo de 2016
CORRECCIÓN de erros. Decreto 37/2016, do 17 de marzo, polo que se aproba o Regulamento de casinos de xogo da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — I. Disposicións xerais — 26/04/2016

Advertidos erros na publicación do Decreto 37/2016, do 17 de marzo, polo que se aproba o Regulamento de casinos de xogo da Comunidade Autónoma de Galicia, no
Diario Oficial de Galicia
núm. 67, do 8 de abril, cómpre facer as oportunas correccións no sentido que se indica a seguir:
Na páxina 12511, onde di: «Artigo 14.
Vixencia e renovación das autorizacións e transmisión das autorizacións
», debe dicir: «Artigo 14.
Vixencia e renovación das autorizacións
».
Na páxina 12517, onde di: «3. Calquera variación dos datos que consten no certificado de inscrición no Rexistro de Casinos de Xogos non comprendidos no número 1 deberá ser comunicada, mediante modelo normalizado do anexo V, ao órgano competente en materia de xogo no prazo máximo dun mes desde que se produzan, e deberase, de ser o caso, xuntar á dita comunicación a documentación acreditativa dos cambios comunicados», debe dicir: «3. Calquera variación dos datos que consten no permiso de apertura do casino de xogos non comprendidos no número 1 deberá ser comunicada, mediante modelo normalizado do anexo V, ao órgano competente en materia de xogo no prazo máximo dun mes desde que se produzan, e deberase, de ser o caso, xuntar á dita comunicación a documentación acreditativa dos cambios comunicados».